கிருஷ்ணசாமி சீனிவாஸ் சஞ்சீவி

கிருஷ்ணசாமி சீனிவாஸ் சஞ்சீவி (1903–1994) என்பவர் ஒரு மருத்துவர், காந்தியவாதி மற்றும் சமூக சேவகர் ஆவார். இவர் சென்னையில் சமூகத்தின் அடித்தட்டு மற்றும் நடுத்தரமக்களுக்கு சேவையாற்ற கூடிய வகையில் வாலண்டரி ஹெல்த் சர்வீசஸ் (வி. எச். எஸ்.) என்ற ஒரு மருத்துவ சேவையை நிறுவினார். இந்திய அரசு 1971 ஆம் ஆண்டு இந்திய குடிமக்களுக்கு வழங்கப்படும் நான்காவது பெரிய விருதான பத்மசிறீ விருதை இவருக்கு வழங்கியது. ஐந்து ஆண்டுகள் கழித்து 1976-ஆம் ஆண்டு மூன்றாவது பெரிய விருதான பத்ம பூசண் விருதை இவருக்கு வழங்கியது.

சுயசரிதை 
சீனிவாஸ் சஞ்சீவி 1903ஆம் ஆண்டு புதுக்கோட்டையில் பிறந்தார். இவரது தந்தை பி. எஸ். கிருஷ்ணசாமி ஐயர் மற்றும் தாய் தர்மாம்பாள். கிருஷ்ணசாமி ஐயர், புகழ்பெற்ற மருத்துவர் மற்றும் இந்தியாவின் முதல் பெண் சட்டமன்ற உறுப்பினரான முத்துலட்சுமி ரெட்டியின் கல்லூரி நாட்களில் பொறுப்பாளராக தன்னை நியமித்துக் கொண்டார். சீனிவாஸ் சஞ்சீவி குடும்பத்தில் நான்காவதாக பிறந்தார். இவருக்கு முன் முதலாவதாக பிறந்தவர் ஒரு அக்கா. அவரது பெயர் வேதா. அதற்கு பிறகு இரண்டு அண்ணன்கள் பிறந்தனர். முதலாமவர் கிருஷ்ணசாமி சுவாமிநாதன். இரண்டாமவர் கிருஷ்ணசாமி வேங்கடராமன். இரண்டு அண்ணன்களும் பத்மபூஷன் விருதுகளை பெற்றனர்.

உசாத்துணை  

தமிழ்நாட்டு மருத்துவர்கள்
காந்தியவாதிகள்
தமிழ் மருத்துவர்கள்
1994 இறப்புகள்
1903 பிறப்புகள்
பத்மசிறீ விருது பெற்ற மருத்துவத்துறையினர்
மாநிலக் கல்லூரி மேனாள் மாணவர்கள்